Die ware storie agter Eldoradopark se 'gesteelde trappe' | Maroela Media
Die ware storie agter Eldoradopark se 'gesteelde trappe'
Die traplose woonstelblok. Foto: Facebook
Vier gesinne van 'n woonstelblok in Eldoradopark, Johannesburg, moet daagliks lere gebruik om toegang tot hul woonplekke op die eerste en tweede vloer te kry terwyl hulle wag dat nuwe trappe opgerig word.
'n Foto van die vier traplose eenhede doen die rondtes op sosiale media met mense wat beweer die ystertrappe is gesteel en as skrootmetaal verkoop.
Die inwoners van die woonstelblok in Diamandstraat wil egter met die ware sak patats na vore kom.
"Ons het verskeie oproepe van mense ontvang wat wil uitvind wat van ons trappe geword het," het 'n inwoner, wat verkies om anoniem te bly, aan News24 gesê. "Ons trappe is nie gesteel nie. Opknappingswerk word gedoen en dit is afgebreek."
Die inwoner het gesê die betontrappe is op 12 Maart afgebreek en nuwe metaaltrappe was veronderstel om binne 'n week daarna opgerig te word.
Die kontrakteur wat die trappe moet oprig het glo aan die gesinne gesê hy is steeds besig om daaraan in sy werkwinkel te werk.
Die gesinne is na bewering R1 000 aangebied om vir 'n week alternatiewe blyplek te vind, maar hulle was onwillig om hul huise te verlaat uit vrees dat daar by hulle ingebreek sou word.
'Panayiotou het R70 000 betaal om Jayde te laat vermoor'
Dis n heel agterstevoor storie die. Maak mens nie eers die nuwe trappe klaar en breek dan die bestaande trappe af en sit dieselfde dag nog die nuwe trappe op nie? Dis mos logies…
In SA word selfs ystervarke vir skrootmetaal verkoop.
My pa sou nou sy boeretaal gese het."Dit is nou gat agterstevoor."
Weereens 'n STORIE wat mense sommer vir die waarheid gesluk het! Mense is darem gullible as dit by storietjies kom